CELEX: 62011CN0365
Language: el
Date: 2011-07-08 00:00:00
Title: Υπόθεση C-365/11: Αίτηση για την έκδοση προδικαστικής αποφάσεως, την οποία υπέβαλε το Tribunal de Pequena Instância Cível de Lisboa (Πορτογαλία) στις 8 Ιουλίου 2011 — João Nuno Esteves Coelho dos Santos κατά TAP Portugal

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/10
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de Pequena Instância Cível de Lisboa (Πορτογαλία) στις 8 Ιουλίου 2011 — João Nuno Esteves Coelho dos Santos κατά TAP Portugal
   (Υπόθεση C-365/11)
   2011/C 282/18
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal de Pequena Instância Cível de Lisboa
   
      Διάδικοι στην υπόθεση της κύριας δίκης
   
   
      Ενάγων: João Nuno Esteves Coelho dos Santos
   
      Εναγομένη: TAP Portugal
   
      Προδικαστικό ερώτημα
   
   Κατόπιν της αποφάσεως του Δικαστηρίου της 19ης Νοεμβρίου 2009 (συνεκδικασθείσες υποθέσεις C-402/07 και C-432/07) (1), η οποία έκρινε ότι τα άρθρα 5, 6 και 7 του κανονισμού 261/2004 (2), έχουν την έννοια ότι, σε ό,τι αφορά την εφαρμογή του δικαιώματος αποζημιώσεως, οι επιβάτες πτήσεων με καθυστέρηση μπορούν να εξομοιώνονται με τους επιβάτες πτήσεων που ματαιώθηκαν, οσάκις, εξαιτίας της καθυστερήσεως πτήσεως, υφίστανται απώλεια χρόνου ίση ή ανώτερη των τριών ωρών, πρέπει ή όχι τα ίδια αυτά άρθρα να ερμηνευθούν με τον ίδιο τρόπο σε περίπτωση πτήσεως που, αφού ξεκίνησε από τον τόπο αναχώρησης την προβλεπόμενη ώρα, καθυστέρησε τη νέα της αναχώρηση από τον αερολιμένα διελεύσεως κατά τρεις ώρες και πενήντα πέντε λεπτά, διότι ο αερομεταφορέας, για λόγους λειτουργίας, αποφάσισε να αλλάξει αεροσκάφος, διότι το αεροσκάφος που επρόκειτο να αντικαταστήσει το προηγούμενο είχε ήδη υποστεί βλάβη πριν από την άφιξη του τελευταίου στον αερολιμένα διελεύσεως και χρειάστηκε τεχνική επέμβαση, με αποτέλεσμα η πτήση να φτάσει τον τόπο προορισμού με καθυστέρηση τριών ωρών και πενήντα πέντε λεπτών;
   
      (1)  ΕΕ C 24 της 30.1.10, σ. 4.
   
      (2)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (ΕΕ L 46, σ. 1).